Kuiflavendel 'Dauphin' (Lavandula stoechas 'Belle Provence Dauphin') | MijnTuin.org
Latijnse naam: Lavandula stoechas 'Belle Provence Dauphin' • Andere benamingen: Vlinderlavendel, Franse lavendel
Snoeien mid Maa tot begin Maa
Snoeien begin Okt tot mid Okt Bidsaamtrek kans vir opstaan en saamstaan | Netwerk24
Derduisende mense word die naweek in Bloemfontein verwag vir die It’s Time-gebedsbyeenkoms buite die stad.
Die byeenkoms is die inisiatief van die prediker Angus Buchan, en die oogmerk is om eendragtig saam te bid oor die huidige situasie in die land.
Min twyfel bestaan dat die land tans ’n krisissituasie beleef en ingryping en verandering nodig is. Pres. Jacob Zuma se kabinetskuiwe waarin hy die minister van finansies vervang het en die daaropvolgende afgradering tot rommel­­­-status deur twee kredietgrade­­rings­­agentskappe is maar net van die jongste woelinge wat allerhande gevaarligte laat flikker. Die massa-optogte en al hoe meer stemme, ook vanuit ANC-geledere, wat opgaan dat Zuma moet bedank, is een aanduiding van die burgery se aandrang op verandering.
Dit is nie net op politieke en ekonomiese gebied wat die land in ’n krisis verkeer nie. Misdaad neem hand oor hand toe, en telkens is die geweld waarmee dit gepaard gaan feitlik ondenkbaar wreed. Korrupsie, meedoënlose najaging van rykdom, blatante verontagsaming van wette en regulasies, vuige vergrype teenoor vroue en kinders en immoraliteit staaf ook etiese en selfs morele verrotting in die land.
Teen dié agtergrond sal min daarvan verskil dat die land en sy mense ook op geestelike vlak indringend selfondersoek moet doen vir ’n bestekopname oor wat verkeerd loop en hoe ’n nuwe koers ingeslaan kan word. Nie net van hoogste politieke hiërargie nie, maar ook danksy persoonlike toewyding vanuit eie huis en haard.
Hiertoe is elke poging om ’n verskil te maak te verwelkom. Des te meer so as die bydrae geskoei is op goeie waardes en beginselvaste voornemens.
Oor geloofsoortuiginge, die Angus Buchan-oplewing inkluis, heers in Suid-Afrika verskeie sieninge, soos dit ’n land met godsdiensvryheid betaam. Diegene wat môre daarheen opruk, glo in die krag van gebed en wonderwerke. En net die feit dat soveel in ’n positiewe gees vergader, dra sigbaar daartoe by om die land op ’n pad van herstel en genesing te plaas.
Verandering geskied wanneer mense opstaan, saamstaan en deelneem om ook deur eie voorbeeld iets te doen aan wat in die land skort.
Meer oor: Angus Buchan | Hoofartikel | Biddag
Volksblad sê: Droogte kan nie die skuld kry
Volksblad sê: Mag Magashule se planne werk